
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

141. Εσωτερικός κανονισμός Κλινικών και Εργαστηρί¬ 
ου της Ιατρικής Σχολής του Δημοκριτείου Πανε¬ 
πιστημίου Θράκης. 1 

ΚΑΝΟΝΙΣΜΟΙ 

Περί συστάσεως θέσεων ειδικών Επιστημονικών Συμ¬ 
βούλων παρά τη Ιερά Συνόδω της Εκκλησίας της 


Ελλάδος. 2 

ΠΡΑΞΕΙΣ ΤΗΣ ΔΙΑΡΚΟΥΣ ΙΕΡΑΣ ΣΥΝΟΔΟΥ 

Περί Οργανώσεως του Ποιμαντικού Έργου της Ιεράς 
Αρχιεπισκοπής Αθηνών. 3 

Σύσταση Εκκλησιαστικής Υπηρεσίας στην Ιερά Αρχιε¬ 
πισκοπή Αθηνών, με την επωνυμία «ΚΕΝΤΡΟΝ 
ΣΤΗΡΙΞΗΣ ΟΙΚΟΓΕΝΕΙΑΣ» (ΚΕ.Σ.Ο.). 4 

ΑΠΟΦΑΣΕΙΣ 

Συμπλήρωση της Πράξης ΣΝΠ 13/16.4.99 «Υποχρεω¬ 
τικές καταθέσεις στην Τράπεζα της Ελλάδος από 
πιστωτικά ιδρύματα των οποίων η πιστωτική επέ¬ 
κταση υπερβαίνει προβλεπόμενα όρια. 5 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 141 
Εσωτερικός κανονισμός Κλινικών και Εργαστηρίου της 
Ιατρικής Σχολής του Δημοκριτείου Πανεπιστημίου 
Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) των άρθρων 50 παρ. 1 και 7 παρ. 5 
του Ν. 1268/1982 «Για τη δομή και λειτουργία των Α.Ε.ί.» 
(Α' 87) όπως η τελευταία αυτή διάταξη τροποποιήθηκε με 
το άρθρο 48 παρ. 2 του Ν. 1404/1983 «Δομή και λειτουρ¬ 
γία των Τ.Ε.Ι.» (Α' 173), β) του άρθρου 1 περ. ιι του Π.Δ. 
55/1996 (Α' 48). 


2. Τη γνώμη της Γενικής Συνέλευσης της Ιατρικής Σχο¬ 
λής του Δημοκριτείου Πανεπιστημίου Θράκης (συνεδρία¬ 
ση 2η/24.11.1998). 

3. Το γεγονός ότι από την εφαρμογή των διατάξεων του 
παρόντος διατάγματος δεν προκαλείται δαπάνη σε βά¬ 
ρος του κρατικού προϋπολογισμού (άρθρο 29Α του Ν. 
1558/1985, όπως αυτό προστέθηκε με το άρθρο 27 του Ν. 
2081/1992-Α' 154 και τροποποιήθηκε με το άρθρο 1 παρ. 
2(α) του Ν. 2469/1997 - Α' 38) και 

4. Την 111/1999 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 

Επιστημονικό αντικείμενο 

Το επιστημονικό αντικείμενο δραστηριότητας των κα¬ 
τωτέρω αναφερομένων κλινικών και του εργαστηρίου της 
Ιατρικής Σχολής του Δημοκριτείου Πανεπιστημίου Θρά¬ 
κης ορίζεται ως ακολούθως: 

1) Η κλινική Ενδοκρινολογίας (Π.Δ. 459/1987 - Α 215) 
εξυπηρετεί εκπαιδευτικές, ερευνητικές νοσηλευτικές 
ανάγκες στα επιστημονικά αντικείμενα της Ενδοκρινολο¬ 
γίας, ιδίως δε τα της φυσιολογίας και παθολογίας των εν¬ 
δοκρινών αδένων, τα της ακεραιότητας και των διαταρα¬ 
χών των μηχανισμών ορμονικού ελέγχου και μεταβολικής 
ισορροπίας, σε επίπεδο ολοκλήρου οργανισμού, κυττά¬ 
ρου ή μορίου με κλινικές πειραματικές και εργαστηριακές 
προσεγγίσεις. Το αντικείμενο δραστηριότητας της κλινι¬ 
κής συνίσταται (ϊ) στην διαγνωστική (με κλινικά και εργα¬ 
στηριακά μέσα) και θεραπευτική αντιμετώπιση των ενδο- 
κρινοπαθών ασθενών και των πασχόντων από οποιαδή¬ 
ποτε εκτροπή ορμονικού ή και μεταβολικού ελέγχου, 
συμπεριλαμβανομένων των πασχόντων από σακχαρώδη 
διαβήτη, παχυσαρκία, οστεοπόρωση και δυσλιπιδαιμία, 
είτε είναι εξωτερικοί ασθενείς είτε νοσηλεύονται (ϋ) στην 
διενέργεια έρευνας στην ενδοκρινολογία, τους μηχανι¬ 
σμούς του ορμονικού ελέγχου, τον μεταβολισμό, τη δια¬ 
τροφή και άλλα συναφή θέματα με τη χρήση κλινικών, πει¬ 
ραματικών, εργαστηριακών και μοριακών βιολογικών 
(Μοριακής ενδοκρινολογίας), προσεγγίσεων και μεθό¬ 
δων και (ϋί) την θεωρητική και πρακτική (σε κλινική και ερ¬ 
γαστήριο) διδασκαλία των αντικειμένων της ενδοκρινολο¬ 
γίας, του μεταβολισμού και των συναφών θεμάτων, συ¬ 
μπεριλαμβανομένου και του σακχαρώδη διαβήτη σε προ 

και μεταπτυχιακό επίπεδο. Στην κλινική οργανώνονται και 
λειτουργούν οι εξής ειδικές μονάδες: 
α) μονάδα βραχείας νοσηλείας, 
β) μονάδα μεταβολικού και διαβητολογικού κέντρου 
(για μελέτη μεταβολισμού και ορμονών υπό ελεγχόμενες 
συνθήκες και κλινικοεργαστηριακή διερεύνηση εξωτερι¬ 
κών διαβητικών ασθενών), 
γ) μονάδα διαιτολογικού κέντρου, 
δ) μονάδα ειδικού ενδοκρινολογικού εργαστηρίου (για 
ορμονικές και άλλες παρακλινικές εξετάσεις για διαγνω¬ 
στικούς σκοπούς και ανάπτυξη μεθόδων διενέργειας βα¬ 
σικής και κλινικής έρευνας). 

ε) μονάδα ειδικής νοσηλείας (με μολύβδινη επένδυση) 
για ϊπ ν:νο χορήγηση ραδιενεργών θεραπευτικών υλικών 
για ενδοκρινικές παθήσεις (που περιλαμβάνει τον κυρίως 
θάλαμο, λουτρό και προθάλαμο). 

στ) ειδική μονάδα ίη νΐνο και ΐπ ν»ίΓ0 εφαρμογής ισοτό¬ 
πων για διαγνωστικούς και ερευνητικούς σκοπούς, 
ζ) μονάδα ανάλυσης δεδομένων με Η/Υ και 
η) νοσηλευτικός σταθμός (με χώρους προετοιμασίας 
νοσηλείας) 

Η κλινική εντάσσεται στον Τομέα Εσωτερικής Παθολο¬ 
γίας 

2 ) Η Νευροχειρουργική Κλινική (Π.Δ. 459/1987 - Α 215) 
εξυπηρετεί διδακτικές ερευνητικές και νοση?νευτικές ανά¬ 
γκες σι ο ετιιοτημονικό αντικείμενο της νευροχειρουργι- 
κής. Τα αντικείμενα δραστηριότητας της κλινικής, ειδικό¬ 
τερα αφορούν στη χειρουργική και συντηρητική περίθαλ¬ 
ψη κα< νοσηλεία ασθενών με νευροχειρουργικές 
παθήσεις, στη συνεργασία με άλλες κλινικές και εργα¬ 
στήρια, στη θεωρητική και κλινική διδασκαλία σε προπτυ¬ 
χιακά .αι μεταπτυχιακό επίπεδο, στην κλινική εργαστη¬ 
ριακή κα*. πειραματική έρευνα. Η περίθαλψη και νοσηλεία 
τα>ν ασθενών περιλαμβάνει: 

α) Την διαγνωστική διαδικασία, η οποία συνίσταται σε 
κλινική κσ· παραιΛινική διερεύνηση συμπεριλαμβανομέ¬ 
νων όλα)υ· των διεθνώς αποδεκτών και εφαρμοζόμενων 
νευροακτ-νολογικών και νευροφυσιολογικών εξετάσεων 
με την άμεση συνεργασία και την παράλληλη λειτουργία 
αντίστοιχα των τμημάτων ακτι νολογίας - νευροακτινολο- 
γίας κα* νευροφυσιολογίας. β) Την θεραπεία των νευρο- 
χειρουργικών παθήσεων διά μεθόδων της μικροχειρουρ¬ 
γικής υπό το χειρουργικά μικροσκόπιο και της εφαρμο¬ 
γής του ΝΑνίΟΑΤΙΟΝ 5Υ5ΤΕΜ, ενδοσκοπικών μεθόδων, 
στερεόταξιας, 0ϋ3Α. ΕΑ8ΕΒ, ΟΑΜΜΑ (X) - ΚΝΙΡΕ, επεμ- 
βαττκής.νευροακτινολογίας. Οι παθήσεις που αντιμετωπί¬ 
ζονται με τις αναφερθείσες διαγνωστικές και χειρουργι¬ 
κές μεθόδους είναι: όγκοι πρωτοπαθείς και δευτεροπα¬ 
θείς του εγκεφάλου, του νωτιαίου μυελού, των 
εγκεφαλικών συζυγιών, νωτιαίων ριζών και νεύρων, των 
μηνίγγων και των οστών που περιβάλλουν το νευρικό σύ¬ 
στημα. Επίσης, αγγειακές παθήσεις των αρτηριών και 
των φλεβών του εγκεφάλου, του νωτιαίου μυελού, των 
μηνίγγων και γενικώς των ιστών που περιβάλλουν το νευ¬ 
ρικό σύστημα. Φλεγμονώδεις παθήσεις του εγκεφάλου, 
νωτιαίου ; ιυελού και των ιστών που περιβάλλουν το νευ¬ 
ρικό σύστημα. Παρασιτώσεις του εγκεφάλου, του νωτιαί¬ 
ου μυελού και των ιστών που τους περιβάλλουν. Συγγε¬ 
νείς ανωμαλίες του κεντρικού και περιφερικού νευρικού 
συστήματος και του περιβάλλοντος αυτά τμήμα του σκε¬ 
λετού. Σύνδρομα πιεστικών βλαβών που προσβάλλουν 
άμεσα ή έμμεσα το κεντρικό και περιφερικό νευρικό σύ¬ 


στημα και προέρχονται από το περιβάλλον αυτά ερειστι¬ 
κό σύστημα. Νευρολογικά σύνδρομα και δυσκινησίες 
από παθήσεις των πυρήνων του κεντρικού νευρικού συ¬ 
στήματος, επιληψίες, επώδυνες συνδρομές. Αποκατά¬ 
σταση ελλειμμάτων εκ των περιβλημάτων του κεντρικού 
νευρικού συστήματος, όπως οστά κρανιακής κάψας, κα¬ 
θώς και κρανιοπροσωπικών ανωμαλιών. Αντιμετώπιση 
κρανιοεγκεφαλικών κακώσεων και του νωτιαίου μυελού 
σε τραύματα του σπονδυλικού σωλήνα. Οι παθήσεις που 
αναφέρονται δυνατόν να αφορούν σε όλες τις ηλικίες συ- 
μπεριλαμβανομένης και της νεογνικής. Οι ασθενείς δε 
των ηλικιών αυτών αντιμετωπίζονται από την κλινική 
όπως έχει περιγράφει στις ανωτέρω παραγράφους. Τέ¬ 
λος περιλαμβάνονται, παθήσεις νευροχειρουργικού αντι¬ 
κειμένου που αφορούν στο έμβρυο κατά την ενδομήτριο 
ζωή. Στα αντικείμενα των δραστηριοτήτων της Κλινικής 
συμπεριλαμβάνονται και 

(ί) η ανάπτυξη και λειτουργία μεθόδων επεμβατικής 
νευροακτινολογίας στα πλαίσια του διδακτικού ερευνητι¬ 
κού και νοσηλευτικού έργου της Νευροχειρουργικής Κλι¬ 
νικής εξοπλισμένης για τούτο με τον κατάλληλο τεχνολο¬ 
γικό, τεχνικό και επιστημονικό εξοπλισμό, για την ορθή 
και ολοκληρωμένη αντιμετώπιση της νευροχειρουργικής 
ογκολογίας, αγγειολογίας και της λειτουργικής νευροχει- 
ρουργικής, όπως αποκαλείται η νευροχειρουργική των 
παθήσεων των πυρήνων του κεντρικού νευρικού συστή¬ 
ματος, της επιληψίας, των δυσκινησιών γενικά και του 
«πόνου», (ϋ) Η οργάνωση και λειτουργία Μονάδας Εντα¬ 
τικής Θεραπείας για την αντιμετώπιση του οιδήματος του 
κεντρικού νευρικού συστήματος, ιδίως του εγκεφάλου 
και της καρδιοαναπνευσπκής ανεπάρκειας που μπορεί να 
προκαλέσει. (ϋΐ) Η συνεργασία με την Νευρολογική Κλινι¬ 
κή για την προώθηση της παθολογίας του νευρικού συ¬ 
στήματος και την ανάπτυξη πιθανών νέων θεραπευτικών 
μεθόδων, (ϊν) Η ανάπτυξη πειραματικής νευροχειρουργι- 
κής και (ν) Η εισαγωγή εκπαιδευτικών μαθημάτων θεωρη¬ 
τικών και πρακτικών επί θεμάτων χειρουργικής ανατομίας 
και παθολογικής ανατομίας, φαρμακολογίας του νευρι¬ 
κού συστήματος και νευροφυσιολογίας σε συνεργασία 
με τα αντίστοιχα εργαστήρια της Σχολής. 

3) Η Κλινική Πνευμονολογίας (Π.Δ. 459/87 - Α 215) εξυ¬ 
πηρετεί εκπαιδευτικές, ερευνητικές και νοσηλευτικές 
ανάγκες στα αντικείμενα της κλινικής πνευμονολογίας 
ιδίως δε: της διαγνωστικής και θεραπευτικής των πνευ- 
μονικών νοσημάτων, της άσκησης ερευνητικών μεθόδων 
αναίμακτων και αιματηρών προς διερεύνηση και θερα¬ 
πεία των πνευμονικών νοσημάτων, της πρωτοπαθούς και 
δευτεροπαθούς πρόληψης και αποκατάστασης πασχό- 
ντων από πνευμονικά νοσήματα. Το αντικείμενο δραστη¬ 
ριότητας της κλινικής συνίσταται: 

α. Στην διερεύνηση και νοσηλεία των πνευμονοπαθών 
με νοσηλεία και τακτική παρακολούθηση των ασθενών, β. 
Στην προληπτική ιατρική, γ. Στην επεμβατική πνευμονο- 
λογία: όπως βιοψία υπεζωκότος με βελόνη, βρογχοσκό¬ 
πηση με βιοψία βρόγχου με λαβίδα και με βελόνη, παρα¬ 
κέντηση υπεζωκότος. 

Η κλινική εντάσσεται στον τομέα Εσωτερικής Παθολο¬ 
γίας. 

Β. Το Εργαστήριο Αναπνευστικής Ανεπάρκειας (Π.Δ. 
459/1987 - Α' 215) εξυπηρετεί εκπαιδευτικές και ερευνη¬ 
τικές ανάγκες στο γνωστικό αντικείμενο της πνευμονολο- 
γίας. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3421 


Άρθρο 2 

Αποστολή 

1. Οι κλινικές και το εργαστήριο έχουν ως αποστολή: α) 
Την κάλυψη των διδακτικών και ερευνητικών αναγκών της 
Ιατρικής Σχολής καθώς και Τμημάτων του Δημοκριτείου 
Πανεπιστημίου Θράκης στα αντικείμενα δραστηριότητάς 
τους, β) Την εξυπηρέτηση διαφόρων κοινωνικών αναγκών 
όταν και όποτε ζητείται συγκεκριμένη συνδρομή που ανή¬ 
κει στα θέματα με τα οποία ασχολείται η κλινική και οι μο¬ 
νάδες της. γ) Την ειδίκευση ιατρών, νοσηλευτών καθώς 
και άλλων λειτουργών υγείας και τη συνεχή εκπαίδευση 
και επιμόρφωση αυτών, δ) Την παροχή περίθαλψης και 
νοσηλείας σε ασθενείς με ενδοκρινολογικά, ορμονικά, 
μεταβολικά, νευροχειρουργικά και αναπνευστικά κατά 
περίπτωση νοσήματα, ε) Την εκτέλεση κλινικών πειραμα¬ 
τικών ερευνητικών προγραμμάτων με σκοπό τη μελέτη 
και αναζήτηση νέων τεχνικών και θεραπευτικών μεθόδων, 
στ) Τη συνεργασία και ανταλλαγή επιστημονικών γνώσε¬ 
ων με άλλα ακαδημαϊκά ερευνητικά ιδρύματα της ημεδα¬ 
πής ή της αλλοδαπής, ζ) Την οργάνωση σεμιναρίων, συ¬ 
μποσίων, συνεδρίων, διαλέξεων με σκοπό την ενημέρωση 
του ιατρικού και λοιπού προσωπικού της. 

2. Το έργο κάθε κλινικής και του εργαστηρίου διακρίνε- 
ται σε εκπαιδευτικό ερευνητικό και κλινικό/εργαστηρια- 
κό: α) Το εκπαιδευτικό έργο περιλαμβάνει την εκπαίδευ¬ 
ση των φοιτητώντης Ιατρικής Σχολής, την εκπαίδευση ει- 
δικευομένων ή ειδικευμένων ιατρών και την εκπαίδευση 
άλλων λειτουργών υγείας. Η εκπαίδευση των φοιτητών, 
επιτελείται από το διδακτικό ερευνητικό προσωπικό και 
είναι θεωρητική και πρακτική, σύμφωνα με το πρόγραμμα 
σπουδών. Οι φοιτητές παράλληλα, με την εκπαίδευση πα¬ 
ρακολουθούν τις επιστημονικές δραστηριότητες της οι¬ 
κείας κλινικής. Η εκπαίδευση των ειδικευομένων ή ειδι¬ 
κευμένων ιατρών διακρίνεται σε πρακτική και θεωρητική. 
Η πρακτική αποσκοπεί στην απόκτηση πείρας στην δια¬ 
γνωστική και θεραπευτική αγωγή. Η θεωρητική εκπαί¬ 
δευση περιλαμβάνει κλινικά και θεωρητικά μαθήματα, συ¬ 
ζητήσεις ενδιαφερουσών περιπτώσεων, σεμινάρια και βι¬ 
βλιογραφική ενημέρωση, β) Το ερευνητικό έργο 
περιλαμβάνει την εκτέλεση πειραματικών εργασιών από 
μέλη ΔΕΠ της οικείας κλινικής αυτοτελώς ή σε συνεργα¬ 
σία με άλλα μέλη ΔΕΠ ή ερευνητές. Προϋπόθεση για τη 
διενέργεια κλινικής πειραματικής έρευνας στην περίπτω¬ 
ση χρήσης μη εγκεκριμένων φαρμακευτικών ουσιών η χο¬ 
ρήγηση αδείας από τον Εθνικό Οργανισμό Φαρμάκων. Το 
ερευνητικό έργο στοχεύει στη μελέτη και αναζήτηση νέ¬ 
ων τεχνικών και θεραπευτικών μεθόδων για την καθιέρω¬ 
ση της κλινικής, γ) Το κλινικο/εργαστηριακό έργο περι¬ 
λαμβάνει την περίθαλψη των ασθενών που νοσηλεύονται 
ή παρακολουθούνται στην οικεία κλινική ή το εργαστήριο. 
Οι υπηρεσίες είναι διαγνωστικές και θεραπευτικές. Η πε¬ 
ρίθαλψη των νοσηλευομένων ασθενών συνίσταται στην 
κλινική διάγνωση, την παρακλινική και εργαστηριακή διε- 
ρεύνηση, την θεραπευτική αγωγή και τη φροντίδα τους 
μέχρι της εξόδου τους, από το νοσοκομείο. 

Άρθρο 3 
Προσωπικό 

Οι κλινικές και το εργαστήριο στελεχώνονται από ιατρι¬ 
κό και λοιπό προσωπικό που υπηρετεί στην Ιατρική Σχο¬ 
λή του Δημοκριτείου Πανεπιστημίου Θράκης και στο Νο¬ 
σοκομείο όπου εγκαθίστανται και λειτουργούν. Το ιατρι¬ 
κό προσωπικό αποτελείται από το διευθυντή και μέλη του 


Διδακτικού Ερευνητικού Προσωπικού (Δ.Ε.Π.) της Ιατρι¬ 
κής Σχολής που η επιστημονική τους ενασχόληση εμπί¬ 
πτει στα διδακτικά, ερευνητικά και κλινικά ενδιαφέροντα 
της οικείας κλινικής και του εργαστηρίου. Το προσωπικό 
αυτό συμπληρώνεται με ειδικευόμενους και ειδικευμέ¬ 
νους ιατρούς. Το λοιπό προσωπικό περιλαμβάνει μέλη Ει¬ 
δικού Διοικητικού-Τεχνικού Προσωπικού (Ε,Δ.Τ.ΓΙ.), και 
μέλη του νοσηλευτικού προσωπικού, του οποίου το έργο 
καθορίζεται σύμφωνα με τις εκάστοτε ανάγκες της οικεί¬ 
ας κλινικής. Η τοποθέτηση στις κλινικές και στο εργαστή¬ 
ριο των μελών του διδακτικού ερευνητικού προσωπικού 
και των μελών του ειδικού διοικητικού και τεχνικού προ¬ 
σωπικού γίνεται με τη διαδικασία του άρθρου 4 παρ. 1 (δ) 
του Ν. 2083/1992 (Α 159), ενώ των υπολοίπων μελών με 
τη διαδικασία που ορίζεται στον οργανισμό του Γενικού 
Περιφερειακού Νοσοκομείου Αλεξανδρούπολης. 

Άρθρο 4 

Διοίκηση - Αρμοδιότητες 

1. Οι κλινικές και το εργαστήριο διευθύνονται από διευ¬ 
θυντή που είναι μέλος του Διδακτικού Ερευνητικού Προ¬ 
σωπικού (Δ.Ε.Π.) της Ιατρικής Σχολής του Δ.Π. Θράκης 
και ορίζεται με τη διαδικασία του άρθρου 28 παρ. 22 του 
Ν. 2083/1992. 

2. Ο διευθυντής έχει τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται η κατάρτιση και η υποβολή στη Γ ενική Συνέ¬ 
λευση της Ιατρικής Σχολής και στη Γ ενική Συνέλευση του 
οικείου Τομέα του ετήσιου προγράμματος λειτουργίας 
για τις διδακτικές και ερευνητικές δραστηριότητες και η 
μέριμνα για την εφαρμογή του, η μέριμνα για την υλοποί¬ 
ηση των αποφάσεων των συλλογικών οργάνων του Νο¬ 
σοκομείου στο οποίο λειτουργεί η κλινική και το εργαστή¬ 
ριο, η μέριμνα για την παροχή του νοσηλευτικού έργου, η 
μέριμνα για τη στελέχωση και την οικονομική διαχείριση 
των εσόδων της κλινικής και του εργαστηρίου, η μέριμνα 
για την υποβολή του ετήσιου απολογισμού των δραστη¬ 
ριοτήτων, η εισήγηση στη Γενική Συνέλευση του οικείου 
Τομέα για τον ορισμό υπευθύνων στα αναλώσιμα υλικά 
και στο κινητό εξοπλισμό και η υπογραφή κάθε εξερχόμε- 
νου εγγράφου. 

Άρθρο 5 

Εγκατάσταση - Λειτουργία 

1. Η κλινική Πνευμονολογίας λειτουργεί στο Γενικό Πε¬ 
ριφερειακό Νοσοκομείο Αλεξανδρούπολης σύμφωνα με 
την κοινή απόφαση των Υπουργών Εθνικής Παιδείας και 
Θρησκευμάτων και Υγείας και Πρόνοιας Α3β/οικ. 7956/88 
- Β' 365 ενώ η εγκατάσταση των κλινικών ενδοκρινολογίας 
και Νευροχειρουργικής γίνεται με τη διαδικασία του άρ¬ 
θρου 13 παρ. 1 του Ν. 1397/83 (Α 143). 

2. Ο διευθυντής της οικείας κλινικής ή του εργαστηρίου 
έχει την ευθύνη για την εν γενει λειτουργία αυτών, τη χρη¬ 
σιμοποίηση οργάνων και υλικών, και την παραμονή εργα¬ 
ζομένων στους χώρους που πραγματοποιούνται πειρα¬ 
ματικές μελέτες. Ο διευθυντής ενημερώνεται για κάθε 
ερευνητική πειραματική εργασία πριν από τη διεξαγωγή 
της και καθορίζει την προτεραιότητα χρήσης οργάνων και 
χώρων όταν δεν υπάρχει σχετική απόφαση. 

3. Η χρησιμοποίηση ειδικών οργάνων επιτρέπεται οτο 
προσωπικό της κλινικής ή του εργαστηρίου σε ερευνητές 
που έχουν ειδική επί των οργάνων αυτών εκπαίδευση. Κι¬ 
νητά όργανα και σκεύη, τα οποία παραδίδονται για τη διε- 

ξαγωγή ερευνητικής πειραματικής εργασίας επιστρέφο- 
νται, μετά τη χρησιμοποίησή τους, στην κατάσταση που 
έχουν παραδοθεί. 

4. Με εισήγηση του διευθυντή στα αρμόδια όργανα εί¬ 
ναι δυνατή η πρόσληψη διακεκριμένων επιστημόνων σε 
τομείς σχετικούς με τις διδακτικές, ερευνητικές και νοση¬ 
λευτικές δραστηριότητες της κλινικής ή του εργαστηρί¬ 
ου, σύμφωνα με τις διατάξεις του άρθρου 18 του Ν. 
1268/1982 και του άρθρου 5 του π.δ. 407/1980 (Α' 112). 

Άρθρο 6 

Έσοδα 

Τα έσοδα των κλινικών και του εργαστηρίου προέρχο¬ 
νται από: α) την εκτέλεση ερευνητικών προγραμμάτων 
που πραγματοποιούνται για ίδιο λογαριασμό ή λογαρια¬ 
σμό τρίτων, β) την πώληση ερευνητικών ή εν γένει επι¬ 
στημονικών προϊόντων, γ) Την παροχή υπηρεσιών σύμ¬ 
φωνα με το άρθρο 3 παρ. 3του Π.Δ. 159/1984 (Α' 53) από 
το εργαστήριο του άρθρου 1 του παρόντος, δ) τις πιστώ¬ 
σεις, που διατίθενται από την Ιατρική Σχολή με τη διαδι¬ 
κασία του άρθρου 4 παρ. 1 (ε) του Ν. 2083/1992 (Ά 159). 
ε) Τις ειδικές εισφορές και χρηματοδοτήσεις από διεθνείς 
οργανισμούς, δημόσιες ή ιδιωτικές επιχειρήσεις και νομι¬ 
κά ή φυσικά πρόσωπα και στ) Τις κληρονομιές, τις δωρε¬ 
ές και τις κληροδοσίες που καταλείπονται στο Δημοκρί- 
τειο Πανεπιστήμιο Θράκης για τους σκοπούς της οικείας 
κλινικής. 

Άρθρο 7 

Τηρούμενα βιβλία 

Τα βιβλία και στοιχεία που τηρούνται από κάθε κλινική 
και εργαστήριο είναι τα εξής: Βαθμολόγιο φοιτητών. Αρ¬ 
χείο ασθενών. Βιβλίο περιουσιακών στοιχείων. Φάκελλος 
οικονομικών στοιχείων κάθε έτους. Κατάλογος επιστημο¬ 
νικών βιβλίων, περιοδικών και οργάνων. Βιβλίο επιστημο¬ 
νικής δραστηριότητας. Βιβλίο μεταβολής προσωπικού 
Πρωτόκολλο εισερχόμενης - εξερχόμενης αλληλογρα¬ 
φίας και κάθε άλλο βιβλίο ή στοιχείο που προβλέπεται 
από ειδικές διατάξεις ή κρίνεται απαραίτητο. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 21 Ιουνίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΜΣ 
-♦- 

ΚΑΝΟΝΙΣΜΟΙ 

( 2 ) 

ΚΑΝΟΝΙΣΜΟΣ ΥΠ’ΑΡΙΘ. 123/1999 
Περί συστάσεως θέσεων ειδικών Επιστημονικών Συμβού¬ 
λων παρά τη Ιερά Συνόδω της Εκκλησίας της Ελλάδος. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις της παραγράφου 4 του άρθρου 9 του 
Νόμου 590/1977 «Περί Καταστατικού Χάρτου της Εκκλη¬ 
σίας της Ελλάδος». 


2. Την υπ’ αριθμ. 10.6.1999 Απόφασιν Αυτής, ψηφίζει: 

Τον υπ’ αριθμ. 123/1999 Κανονισμόν έχοντα ούτω:; 

ΚΑΝΟΝΙΣΜΟΣ ΥΠ’ΑΡΙΘΜ. 123/1999 

«ΠΕΡΙ ΣΥΣΤΑΣΕΩΣ ΘΕΣΕΩΝ 
ΕΙΔΙΚΩΝ ΕΠΙΣΤΗΜΟΝΙΚΩΝ ΣΥΜΒΟΥΛΩΝ ΠΑΡΑ 

ΤΗ ΙΕΡΑ ΣΥΝΟΔΩ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Αρθρον 1 

1) Συνιστάται παρά τη Ιερά Συνόδω μία (1) θέσις Ειδικού 
Επιστημονικού Συμβούλου επί Εκκλησιαστικών εν γένει 
ζητημάτων. Έργον του Συμβούλου αυτού είναι να γνωμο- 
δοτεί επί των ως άνω ζητημάτων οσάκις τούτο ζητηθή υπό 
του Μακαριωτάτου Αρχιεπισκόπου ή της Ιεράς Συνόδου. 
Ωσαύτως να αναλαμβάνη ειδικός αποστολάς και να διεκ- 
περαιοί υποθέσεις εκκλησιαστικός εις το εσωτερικόν και 
το εξωτερικόν, ως και να μετέχη εις Επιτροπάς συνιστω- 
μένας υπό της Ιεράς Συνόδου δια την μελέτην και αντιμε¬ 
τώπισή εν γένει εκκλησιαστικών ζητημάτων. 

Εις την θέσιν αυτήν διορίζεται Καθηγητής της Θεολογι- 
κής Σχολής ή του Νομικού Τμήματος Ελληνικού Πανεπι¬ 
στημίου, ο οποίος έχει ειδικήν επιστημονικήν ενασχόλη- 
σιν με τα εν γένει ζητήματα της Εκκλησίας, ή κληρικός ή 
λαϊκός με ειδικήν πείραν και ικανότητα. Τα καθήκοντα του 
ως άνω Συμβούλου δύνανται να ανατίθενται εις ανώτατον 
δικαστικόν λειτουργόν εν ενεργεία ή εν συντάξει, ο οποί¬ 
ος πάντως πρέπει να έχει ειδικήν επιστημονικήν ενασχό- 
λησιν με τα ως άνω θέματα. 

2) Συνιστάται ομοίως παρά τη Ιερά Συνόδω μία (1) θέσις 
Ειδικού Συμβούλου επί διεκκλησιαστικών και διαθρη- 
σκευτικών ζητημάτων, πληρουμένη κατά τα εις τας παρ. 1 
και 3 του παρόντος οριζόμενα. Έργον του Συμβούλου 
τούτου είναι να μελετά και να εισηγείται αρμοδίως διά παν 
ζήτημα σχέσιν έχον προς την άσκησιντης εξωτερικής εκ¬ 
κλησιαστικής . “'ιτικής της Εκκλησίας της Ελλάδος ως 
και προς τας σχέσεις αυτής μετά των άλλων θρησκειών, 
όταν τούτο ζητηθή υπό του Μακαριωτάτου Αρχιεπισκό¬ 
που ή της Ιεράς Συνόδου. 

3) Ο διορισμός εις τας ως άνω περιπτώσεις γίνεται επί 
θητεία δυναμένη να ανανεούται με απόφασιν της Διαρ¬ 
κούς Ιεράς Συνόδου, η δε ανάθεσις των καθηκόντων τού¬ 
των εις δικαστικόν εν ενεργεία και μετά προηγουμένην 
άδειαν του οικείου Ανωτάτου Δικαστικού Συμβουλίου. 

Αρθρον 2 

Η ισχύς του παρόντος Κανονισμού άρχεται από της δη- 
μοσιεύσεως αυτού εις την Εφημερίδα της Κυβερνήσεως 
και το Περιοδικόν «ΕΚΚΛΗΣΣΙΑ». 

Αρθρον 3 

«Κάλυψις δαπάνης» 

Εκ των διατάξεων του παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιεράς Συνόδου της Εκκλησίας της Ελλά¬ 
δος, το ύψος της οποίας δεν δύναται να προσδιορισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Εν Αθήναιςτη 10 Ιουνίου 1999 
Ο Πρόεδρος 

ΐΟ Αθηνών ΧΡΙΣΤΟΔΟΥΛΟΣ 
Ο Αρχιγραμματεύς 
I Αρχιμ. ΔΑΝΙΗΛ ΠΟΥΡΤΣΟΥΚΛΗΣ 

(3) 

Περί Οργανώσεως του Ποιμαντικού Έργου της Ιεράς 
Αρχιεπισκοπής Αθηνών. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπ’ όψιν: 

α) Τις υποχρεώσεις της από τους Ιερούς Κανόνες και 
Νόμους του Κράτους προς το Χριστεπώνυμο της Εκκλη¬ 
σίας Πλήρωμα. 

β) Τις διατάξεις του άρθρου 29 του Ν. 590/1977 «Περί 
του Καταστατικού Χάρτου της Εκκλησίας της Ελλάδος» 
(ΦΕΚΑ' 146). 

γ) Τις υφιστάμενες άμεσες ποιμαντικές και κοινωνικές 
ανάγκες. 

δ) Την υπ’ αριθμ. 672/4.3.1999 πρόταση του Μακαριω- 
τάτου Αρχιεπισκόπου Αθηνών και Πάσης Ελλάδος κ. Χρι¬ 
στοδούλου. 

ε) Την από 11.3.1999 Απόφαση Αυτής, αποφασίζει: 

Την οργάνωση του Ποιμαντικού Έργου της Ιεράς Αρ¬ 
χιεπισκοπής Αθηνών, το οποίον θα λειτουργεί με τις δια¬ 
τάξεις του κατωτέρω Κανονισμού. 

ΚΑΝΟΝΙΣΜΟΣ 

«Περί Οργανώσεως του Ποιμαντικού Έργου 
της Ιεράς Αρχιεπισκοπής Αθηνών» 

Άρθρο 1 

Οργάνωση Ποοιμαντικού Έργου 

1. Γιατην αποτελεσματικότερη οργάνωση, δομή και λει¬ 
τουργία του ποιμαντικού έργου ιδρύονται στην Ιερά Αρ- 
χιεπιστοπή Αθηνών: 

α. Κεντρική Διεύθυνση Ποιμαντικού Έργου. 

β. Περιφερειακές Διευθύνσεις Ποιμαντικού Έργου και, 

γ. Ενοριακή Διεύθυνση Ποιμαντικού Έργου. 

Οι Διευθύνσεις, οι Υπηρεσίες και τα όργανα αυτών τε¬ 
λούν υπό την άμεση εποπτεία και καθηδήγηση του Αρχιε¬ 
πισκόπου Αθηνών. 

2. Ο Αρχιεπίσκοπος Αθηνών ο οποίος προΐσταται του 
όλου Ποιμαντικού Έργου της Ιεράς Αρχιεπισκοπής Αθη¬ 
νών, χαράσσει τις κατευθυντήριες γραμμές τούτου και 
εγκρίνει τις επί μέρους ενέργειες των οργάνων του. 

ΚΕΦΑΛΑΙΟ Α 

ΚΕΝΤΡΙΚΗ ΔΙΕΥΘΥΝΣΗ ΠΟΙΜΑΝΤΙΚΟΥ ΕΡΓΟΥ 

Άρθρο 2 
Σκοπός 

1. Η Κεντρική Διεύθυνση του Ποιμαντικού Έργου απο¬ 
βλέπει στην πραγματοποίηση των εξής επί μέρους σκο¬ 
πών. 

α. Συντονισμό τωνΤομέωντου Ποιμαντικού Έργου, κα¬ 
θώς και των επί μέρους Υπηρεσιών και Τμημάτων που 
υπάγονται στον κάθε Τομέα. 

β. Διερεύνηση των αναγκών Ποιμαντικού Έργου στην 
Περιφέρεια και στο ενοριακό επίπεδο, καθώς και των πό¬ 
ρων και μέσων για την κάλυψή τους. 

γ. Ολοκληρωμένο σχεδιασμό της Ποιμαντικής Πολιτι¬ 
κής της Ιεράς Αρχιεπισκοπής Αθηνών για την λειτουργία 
ενός δικτύου Υπηρεσιών σε κεντρικό - περιφερειακό - ενο- 
ριακό επίπεδο. 

δ. Επικοινωνία καί συνεργασία μέτίς άλλες Διευθύνσεις 
ή Κέντρα της Ιεράς Αρχιεπισκοπής Αθηνών. 


ε. Προώθηση καί καθιέρωση τρόπων ενεργού συμμετο¬ 
χής τών Λαϊκών στό ποιμαντικό έργο. 

στ. Επικοινωνία καί συνεργασία μέ άλλους Οργανι¬ 
σμούς πού ασκούν κάποιο πεδίο Ποιμαντικού Έργου 
πρός αποφυγήν επικαλύψεων στον ίδιο χώρο καί πρός 
επέκταση τού Έργου. 

ζ. Προβολή τού Ποιμαντικού Έργου της Ιεράς Αρχιεπι¬ 
σκοπής Αθηνών σέ διαμητροπολιτικό, ευρωπαϊκό καί διε¬ 
θνές επίπεδο. 

Άρθρο 3 

Όργανα Διοίκησης καί Συντονισμού- Αρμοδιότητες 

1. Όργανο Διοίκησης στήν Κεντρική Διεύθυνση είναι: 

Ο Διευθυντής Ποιμαντικού Έργου, ο οποίος προΐσταται 

της Κεντρικής Διευθύνσεως Ποιμαντικού Έργου της Αρ¬ 
χιεπισκοπής Αθηνών καί συντονίζει όλους τούς επί μέ¬ 
ρους τομείς καί υπηρεσίες πού λειτουργούν σέ κεντρικό 
επίπεδο. Ο Διευθυντής διαθέτει ειδικές γνώσεις καί πείρα 
στό Ποιμαντικό Έργο, ο δέ διορισμός του γίνεται μέ από¬ 
φαση τού Αρχιεπισκόπου, μέ τριετή θητεία, δυναμένη νά 
ανανεωθεί. 

2. Όργανα Συντονισμού στήν Κεντρική Διεύθυνση είναι: 

α. Τό Συμβούλιο Εκπροσώπων Αρχιεπισκοπικών Περι¬ 
φερειών. 

Τό Συμβούλιο τούτο αποτελείται από τόν Διευθυντή τού 
Ποιμαντικού Έργου, τούς Επισκόπους - Προϊσταμένους 
τών Αρχιεπισκοπικών Περιφερειών της Αρχιεπισκοπής 
Αθηνών καί τούς Συντονιστές - Γραμματείς. Έργο τού 
Συμβουλίου είναι νά συντονίζει τό έργο τών Αρχιεπισκο¬ 
πικών Περιφερειών. Πρόεδρος τού Συμβουλίου είναι ο 
Αρχιεπίσκοπος Αθηνών, αναπληρούμενος από τόν Διευ¬ 
θυντή Ποιμαντικού Έργου της Κεντρικής Υπηρεσίας. 

Συγκαλείται από τόν Αρχιεπίσκοπο ή τόν Διευθυντή της 
Κεντρικής Διεύθυνσης μέ σκοπό τήν ενημέρωση γιά τό 
συνολικό Ποιμαντικό Έργο τών Περιφερειών, τήν εκτίμη¬ 
ση της αποτελεσματικότητος καί τήν χάραξη της Περιφε¬ 
ρειακής Ποιμαντικής Πολιτικής. 

β.Τό Μόνιμο Συμβούλιο Εκπροσώπων Διευθύνσεωντης 
Αρχιεπισκοπής Αθηνών. 

Τό Συμβούλιο τούτο αποτελείται από τόν Διευθυντή της 
Κεντρικής Διεύθυνσης Ποιμαντικού Έργου ή αναπληρω¬ 
τή του καί τούς Προϊσταμένους ή τούς εκπροσώπους τών 
διαφόρων αυτοτελών ποιμαντικών δραστηριοτήτων, 
όπως τού Γ ενικού Φιλοπτώχου Ταμείου, της Διευθύνσεως 
Χριστιανικής Αλληλεγγύης, της Διευθύνσεως Νεότητος, 
τού Κέντρου στήριξης της οικογένειας καί της Υπηρεσίας 
Τύπου. Έργο τού Συμβουλίου είναι νά συντονίζει τό έργο 
τών ανωτέρω Διευθύνσεων πρός αποφυγήν επικαλύψεων 
γιά συνεργασία καί ανταλλαγή προτάσεων ανάπτυξης 
τού συνολικού ποιμαντικού έργου της Αρχιεπισκοπής 
Αθηνών. 

Στό Συμβούλιο αυτό δύνανται νά προσκαλούνται κατά 
περίπτωσιν καί μέλη της Σ.Κ.Ε.Π.Ε. (βλ. παργρ. 3 τού πα¬ 
ρόντος) ή ειδικοί εμπειρογνώμονες ως σύμβουλοι. 

Συγκαλείται από τόν Αρχιεπίσκοπο ή τόν Διευθυντή της 
Κεντρικής Διευθύνσεως Ποιμαντικού Έργου, σέ τακτά 
χρονικά διαστήματα καί εκτάκτως, όποτε παραστεί ανά¬ 
γκη. 

3. Όργανο γνωμοδοτήσεως καί σχεδιασμού: 

Η Συμβουλευτική Κληρικολαϊκή Επιτροπή Ποιμαντικού 
Έργου (Σ.Κ.Ε.Π.Ε.) 

Η Επιτροπή αυτή απαρτίζεται από Κληρικούς καί Λαϊ¬ 
κούς έμπειρους σέ κάποιον από τούς Τομείς τού Ποιμαντι- 

κού Έργου. Είναι εθελοντικό σώμα καί έχει συμβουλευτική 
αρμοδιότητα πρός τόν Αρχιεπίσκοπο, τόν Διευθυντή Ποι¬ 
μαντικού Έργου καί τά λοιπά όργανα της Κεντρικής Διεύ¬ 
θυνσης. Παράλληλα, ή Επιτροπή επιμελείται τού σχεδια- 
σμού τών επί μέρους Προγραμμάτων Ποιμαντικού Έργου. 

Ο καθορισμός τού αριθμού τών μελών της Επιτροπής, ή 
αναλογία τους σέ κληρικούς καί λαϊκούς καί ο διορισμός 
τούτων γίνεται μέ απόφαση τού Αρχιεπισκόπου γιά ορισμέ¬ 
νη διάρκεια δυναμένη νά διακόπτεται ή νά ανανεώνεται. 

4. Ο Διευθυντής της Κεντρικής Διεύθυνσης Ποιμαντι¬ 
κού Έργου, στό τέλος εκάστου έτους, υποβάλλει πρός 
τόν Μακαριώτατο Αρχιεπίσκοπο Έκθεση Πεπραγμένων, 
στήν οποία καταγράφονται καί προτάσεις γιά τήν καλύτε¬ 
ρη Οργάνωση καί διεξαγωγή τού Ποιμαντικού Έργου της 
Αρχιεπισκοπής Αθηνών. 

Άρθρο 4 

Σύσταση Τομέων καί Κεντρικών Υπηρεσιών 

Γιά τήν άσκηση τού Ποιμαντικού Έργου συνιστώνται 
στήν Κεντρική Διεύ-θυνση οι εξής Τομείς καί Υπηρεσίες: 

Α. Τομέας Πνευματικού Έργου, μέτίς ακόλουθες Υπη¬ 
ρεσίες: 

1. Υπηρεσία Ποιμαντικών Μελετών καί Επιμορφώσεως. 
Περιλαμβάνει τήν επιμόρφωση κληρικών, κατηχητών, 

εθελοντών, στελεχών νεολαίας καί υπευθύνων τών Ενο- 
ριακών Συνάξεων Μελέτης Αγίας Γραφής, Συνέδρια Ιερέ¬ 
ων καί εκκλησιαστικών στελεχών. 

2. Υπηρεσία Ορθοδόξου Πνευματικότητας. 
Περιλαμβάνει τήν Αποκατάσταση της Λειτουργικής Πα- 

ραδόσεως, τό θείο Κήρυγμα, τήν Ιερά Εξομολόγηση, τή 
Μελέτη της Αγίας Γ ραφής καί τά Ιερά Προσκυνήματα. 

3. Υπηρεσία Ιερατικών Κλήσεων καί Στήριξης Ιερέων 
καί τών Οικογενειών τους. 

Β. Τομέας Χριστιανικής Μαρτυρίας, μέ τίς ακόλουθες 
.Υπηρεσίες: 

4. Υπηρεσία Ποιμαντικής Δράσεως. 

Περιλαμβάνει Κατήχηση παιδιών καί ενηλίκων, ποιμα¬ 
ντική αντιμετώπιση τών Αιρέσεων, ποιμαντική τού ελευ¬ 
θέρου χρόνου (κατασκηνώσεις, παραθεριστές κ.λπ.), 
ποιμαντική ελευθέρου χρόνου (κατασκηνώσεις, παραθε¬ 
ριστές κ.λπ.), ποιμαντική μετακινουμένων καί περιηγη¬ 
τών, Σύνδεσμο Χριστιανών Επιστημόνων, εξειδικευμένη 
Ποιμαντική καί εκδόσεις. 

5. Υπηρεσία Εξωτερικής Ιεραποστολής. 

Γ. Τομέας Προνοιακού καί Κοινωνικού Έργου, μέ τίς 
ακόλουθες Υπηρεσίες: 

6. Υπηρεσία Πρόληψης της ουσιοεξάρτησης καί μετα- 
διδομένων νόσων (ΑΙϋ3). 

Περιλαμβάνει συμβουλευτική ομάδων υψηλού κινδύ¬ 
νου, συμπαράσταση οικογενειών μέ ουσιοεξαρτημένο 
μέλος,αποκατάσταση καί κοινωνική ένταξη απεξαρτημέ- 
νων καί οροθετικών. 

7. Υπηρεσία Ασθενών καί Ατόμων μέ Ειδικές Ανάγκες 
(ΑΜΕΑ). 

Περιλαμβάνει οικονομική καί ηθική στήριξη, κοινωνική 
καί επαγγελματική αποκατάσταση, ψυχαγωγία καί συμ¬ 
βουλευτική εργασία, Αιμοδοσία. 

8. Υπηρεσία συμπαράστασης ειδικών Ομάδων. 
Περιλαμβάνει εξυπηρέτηση προσφύγων, παλιννοστού- 

ντων, φυλακισμένων καί άλλων κοινωνικά αποκλεισμένων 
ομάδων (αποφυλακισμένων, ανέργων κ.λπ.). 

9. Υπηρεσία Γάμου καί Οικογένειας. 

Περιλαμβάνει συμβουλευτική μελλονύμφων καί συζύ¬ 


γων, θεραπευτική αντιμετώπιση της οικογένειας,Σχολές 
επιμορφώσεως Γονέων, παρέμβαση σέ περιπτώσεις κρί¬ 
σης, περίθαλψη ορφανών καί κακοποιημένων παιδιών, 
αγάμων μητέρων καί ηλικιωμένων. 

10. Τηλέφωνο Πρώτης Ανάγκης (305). 

Περιλαμβάνει τήν πρώτη επικοινωνία στήριξης από ειδι¬ 
κούς επαγγελματίες ανθρώπων σέ σοβαρή κρίση. Όπου 
είναι δυνατόν, παραπομπή τους γιά περαιτέρω εξυπηρέ¬ 
τηση σέ μιά από τίς υπόλοιπες υπηρεσίες προνοιακού έρ¬ 
γου της Αρχιεπισκοπής Αθηνών ή άλλης ενδεδειγμένης 
υπηρεσίας τού Κράτους. Λειτουργεί σέ 24ωρη βάση. 

11. Υπηρεσία Εθελοντισμού καί Εθελοντικής δράσης. 
Περιλαμβάνει τήν εξεύρεση, εκπαίδευση καί διοχέτευ¬ 
ση εθελοντών καί εθελοντικών ομάδων στίς διάφορες 
κοινωνικές, προνοιακές καί άλλες υπηρεσίες Ποιμαντι¬ 
κού Έργου. Ασχολείται, επίσης,μέ τίς τάσεις καί εξελί¬ 
ξεις τού εθελοντισμού στή Χώρα καί στήν Ευρωπαϊκή 
Ένωση, καθώς καί μέ τόν σχεδίασμά καινοτόμων δράσε¬ 
ων εθελοντικής προσφοράς. 

Αρθρο 5 
Συνεργασίες 

Η Κεντρική Διεύθυνση Ποιμαντικού Έργου, προκειμέ- 
νου νά υλοποιήσει τούς σκοπούς της καί νά επεκτείνει τό 
Ποιμαντικό Έργο της Ιεράς Αρχιεπισκοπής Αθηνών, έχει 
μόνιμες καί έκτακτες συνεργασίες μέ: 
α. Εκπροσώπους θρησκευτικών Συλλόγων 
β, Προνοιακών καί Εθελοντικών Οργανώσεων 
γ. Ομοσπονδία Εκκλησιαστικών Ιδρυμάτων, 
δ. Θεολογικές Σχολές, Τμήματα Κοινωνικής Εργασίας 
καί άλλα Εκπαιδευτικά Ιδρύματα. 

Οι συνεργασίες αυτές, πού κατά καιρούς μπορούν νά 
περιλάβουν καί άλλα νομικά ή φυσικά πρόσωπα, εκτός 
τών ανωτέρω, διενεργούνται μέ πρωτοβουλία τού Αρχιε¬ 
πισκόπου καί τού Διευθυντή της Κεντρικής Διευθύνσεως 
Ποιμαντικού Έργου. 

ΚΕΦΑΛΑΙΟ Β 

ΠΕΡΙΦΕΡΕΙΑΚΕΣ ΔΙΕΥΘΥΝΣΕΙΣ ΠΟΙΜΑΝΤΙΚΟΥ ΕΡΓΟΥ 
Άρθρο 6 

Σύσταση-Σκοπός 

1. Σέ κάθε μία από τίς Δέκα Τρεις (13) Αρχιεπισκοπικές 
Περιφέρειες της Ιεράς Αρχιεπισκοπής Αθηνών δημιουρ- 
γείται περιφερειακή Διεύθυνση Ποιμαντικού Έργου. 

2. Κάθε περιφερειακή Διεύθυνση Ποιμαντικού Έργου 
αποβλέπει στούς εξής επί μέρους σκοπούς: 

α. στόν συντονισμό τού Ποιμαντικού Έργου της συγκε¬ 
κριμένης Αρχιεπισκοπής Περιφερείας πού ασκείται από 
τίς περιφερειακές Υπηρεσίες καί τίς Ενορίες πού ανήκουν 
στήν ίδια Περιφέρεια. 

β. στή διερεύνηση τών αναγκών Ποιμαντικού Έργου 
στήν Αρχιεπισκοπική Περιφέρεια καί στίς Ενορίες,καθώς 
καί τών δυνατοτήτων γιά τήν κάλυψή τους. 

γ. στήν επικοινωνία καί συνεργασία μέ τήν Κεντρική Δι¬ 
εύθυνση Ποιμαντικού Έργου καίτά Ενοριακά Συμβούλια 
Ποιμαντικού Έργου γιά τόν σχεδιασμό μιάς ολοκληρωμέ¬ 
νης Ποιμαντικής Πολιτικής στό επίπεδο της Αρχιεπισκο¬ 
πικής Περιφερείας καί γιά τήν αξιολόγηση τών αποτελε¬ 
σμάτων από τή δράση τών υπηρεσιών. 

δ. στήν αποφυγή επικαλύψεων στό έργο τών συναφών 
Οργανισμών, στό ενοριακό επίπεδο, μέσω της επικοινω¬ 
νίας καί συνεργασίας μεταξύ τους. 

ε. στην προβολή τού Ποιμαντικού Έργου της Αρχιεπι¬ 
σκοπικής Περιφερείας καί 

στ. στήν αναγνώριση καί αξιοποίηση τών ιδιαιτεροτή¬ 
των κάθε ενορίας ως πρός τίς ψυχοκοινωνικές καί πνευ¬ 
ματικές ανάγκες, αλλά καί ως πρός τίς δυνατότητες προ¬ 
σφοράς από τήν τοπική Εκκλησία. 

Άρθρο 7 

Όργανα Περιφερειακής Διοίκησης καί Αρμοδιότητες 

Τά όργανα Διοίκησης καί οι αρμοδιότητες αυτών, γιά 
κάθε Αρχιεπισκοπική Περιφέρεια είναι: 

1. Ο Επίσκοπος - Προϊστάμενος. 

Ορίζεται μέ απόφαση τού Αρχιεπισκόπου Βοηθός Επί¬ 
σκοπος ή Κληρικός εγνωσμένης προσωπικότητας καί 
ποιμαντικής δράσης. Εις τόν αυτόν Βοηθό Επίσκοπο δύ- 
ναται νά ανατεθεί μία ακόμη Περιφέρεια. Προ'ίσταται 
στήν Αρχιεπισκοπική Περιφέρεια, συντονίζει τό Ποιμαντι¬ 
κό Έργο, εποπτεύει τήν οργάνωση της Περιφέρειας καί 
εισηγείται στήν Κεντρική Διεύθυνση κάθε μέτρο πού συ¬ 
ντελεί στήν καλύτερη οργάνωση καί απόδοση τού Ποιμα- 
ντικούΈργου. 

2. Ο Συντονιστής - Γραμματέας. 

Είναι Ιερέας καί ορίζεται από τόν Αρχιεπίσκοπο, μετά 
από εισήγηση τού Διευθυντή Ποιμαντικού Έργου.Ο 
Γ ραμματέας συντονίζει τό Ποιμαντικό Έργο της Περιφέ¬ 
ρειας. 

3. Σέ κάθε Αρχιεπισκοπική Περιφέρεια συνιστάται Επι¬ 
τροπή Εκπροσώπων Ενοριακών Συμβουλίων, υπό τήν 
προεδρίαν τού Επισκόπου - Προϊσταμένου της Περιφέ¬ 
ρειας. Στήν Επιτροπή αυτή συμμετέχει κάθε Ενοριακό 
Συμβούλιο Ποιμαντικού Έργου (άρθρο 9 τού παρόντος), 
μέ έναν εκπρόσωπό του, ως καί ο Συντονιστής - Γραμμα- 
τεύς, ως εισηγητής. Η Επιτροπή μελετά καί συντονίζει τό 
Ποιμαντικό Έργο της συγκεκριμένης Αρχιεπισκοπικής 
Περιφερείας. 

Άρθρο 8 

Σύσταση Τομέων καί Τμημάτων 
στήν Αρχιεπισκοπική Περιφέρεια 

1. Στήν Αρχιεπισκοπική Περιφέρεια λειτουργούν τρεις 
(3) τομείς, σέ αντιστοιχία μέτήν Κεντρική Διεύθυνση. Κά¬ 
θε Τομέας περιλαμβάνει Τμήματα τών οποίων ή ευθύνη 
ανατίθεται σέ Ιερείς της Αρχιεπισκοπής Αθηνών ή Λαϊ¬ 
κούς. 

2. Οι Τομείς καί τά Τμήματα στήν Περιφέρεια έχουν ως 
ακολούθως: 

Τομέας Πνευματικού Έργου, 
α. Τμήμα Ορθοδόξου Πνευματικότητας, 
β. Τμήμα Ενοριακής Λειτουργικής ζωής. 

Τομέας Χριστιανικής Μαρτυρίας 
α. Τμήμα παιδιών καί νεολαίας, 
β. Τμήμα ποιμαντικής αντιμετώπισης αιρέσεων καί Ιε¬ 
ραποστολής. 

γ. Τμήμα Δημοσίων Σχέσεων. 

Τομέας Προνοιακού καί Κοινωνικού Έργου 
α. Τμήμα Προνοιακού Έργου, Κοινωνικής Φροντίδας 
καί Συμπαραστάσεως 
β. Τμήμα Γάμου καί Οικογένειας. 

Οι επί μέρους δραστηριότητες τών Τμημάτων, καθώς 
καί ή δημιουργία νέων Τμημάτων, στούς ανωτέρω τρεις 
Τομείς αποφασίζονται από τήν Κεντρική Διεύθυνση, μέ ει¬ 
σήγηση της Επιτροπής Εκπροσώπων Ενοριακών Συμβου¬ 
λίων. 


ΚΕΦΑΛΑΙΟ Γ 

ΕΝΟΡΙΑΚΗ ΔΙΕΥΘΥΝΣΗ ΠΟΙΜΑΝΤΙΚΟΥ ΕΡΓΟΥ 

Άρθρο 9 

Σέ κάθε Ενορία Αρχιεπισκοπικής Περιφερείας δημι- 
ουργείται Ενοριακό Συμβούλιο Ποιμαντικού Έργου 
(Ε.Σ.Π.Ε.), τό οποίο έχει σκοπό: 

α. τήν ενίσχυση πρωτοβουλιών Ποιμαντικού Έργου στό 
τοπικό επίπεδο. 

β. τήν επικοινωνία γιά αμφίδρομη ενημέρωση, συνερ¬ 
γασία καί αμοιβαία υποστήριξη μέ όλους όσους ασχο¬ 
λούνται (φορείς καί ομάδες) μέ παραπλήσιο έργο στήν 
ενορία. 

γ. τήν διερεύνηση τοπικών προβλημάτων καί μέσων επί¬ 
λυσης μέ ευρεία συμμετοχή καί συλλογική ευθύνη. 

δ. τήν υποβολή ολοκληρωμένων προτάσεων οργάνω¬ 
σης τού Ενοριακού Έργου. 

ε. τήν ανάπτυξη μηχανισμού ανατροφοδότησης τών 
πληροφοριών από τήν εφαρμογή τού Ενοριακού Ποιμα¬ 
ντικού Έργου στήν Περιφερειακή Διοίκηση καί στά όργα¬ 
να σχεδιασμού. 

στ. τήν ενεργό συμμετοχή τών ενοριτών μέσω Ομάδων 
Εργασίας οι οποίες πλαισιώνουν τούς διαφόρους τομείς 
Ποιμαντικού Έργου. 

Άρθρο 10 
Συγκρότηση 

1. Στό Ενοριακό Συμβούλιο Ποιμαντικού Έργου συμ¬ 
μετέχουν ο Πρόεδρος τού Εκκλησιαστικού Συμβουλίου, 
οι ιερείς τού Ναού, ο διάκονος, ο / ή Πρό-εδρος τού Ενο- 
ριακού Φιλοπτώχου Ταμείου, οι υπεύθυνοι τών Τμημάτων 
καί εκπρόσωπος από κάθε Ομάδα Εργασίας. 

2. Στό Συμβούλιο δύνανται νά μετέχουν καί άλλα πρό¬ 
σωπα, τά οποία κρίνεται ότι μπορούν νά συμβάλουν στό 
έργο του. 

Άρθρο 11 

Τμήματα καί Δραστηριότητες τού Ενοριακού Ποιμαντι¬ 
κού Έργου 

1. Σέ κάθε Ενορία λειτουργούν Τμήματα Ποιμαντικού 
Έργου, αντίστοιχα μέ εκείνα της Αρχιεπισκοπικής Περι¬ 
φέρειας. Κάθε Τμήμα περιλαμβάνει δραστηριότητες, 
τών οποίων ή ευθύνη ανατίθεται στούς ιερείς, ενορίτες 
ή άλλους λαϊκούς μέ εξειδίκευση στό έργο τού Τμήμα¬ 
τος. 

2. Τμήματα ενοριακού πνευματικού έργου: 

α. Τμήμα Ορθοδόξου Πνευματικότητος. 

Δραστηριότητες: 

- Ιερά Εξομολόγηση 

- Κατήχηση Ενηλίκων, 

- Συνάξεις Μελέτης Αγία Γ ραφής, 

- Επισκέψεις σέ Ιερά Προσκυνήματα, 

- Σεμινάρια, Συνέδρια κ.α. 

β. Τμήμα ενοριακής Λειτουργικής ζωής. 

Δραστηριότητες: 

Θειον Κήρυγμα, 

- Αποκατάσταση λειτουργικής παραδόσεως, 

- Οργάνωση Τελετών, ιερών Μυστηρίων καί Πανηγύρε- 
ωςτού Ναού. 

γ. Τμήμα παιδιών καί νεολαίας. 

Δραστηριότητες: 

- Κέντρα Συναναστροφής καί Επικοινωνίας, 

-Αθλητισμός, 

- Κατασκηνώσεις, 

- Επιμορφωτικές ανταλλαγές, 

- ΓΙαιχνιδότοπος, 

- Συμβουλευτική εργασία μέ νέους σέ υψηλό κίνδυνο, 
δ. Τμήμα ποιμαντικής αντιμετώπισης αιρέσεων καί Ιε¬ 
ραποστολής. 

Δραστηριότητες: 

- Ομιλίες 

- Έντυπα-εκδόσεις 

- Έρανοι 

- Αποστολές (οικονομικής βοήθειας, ιερών σκευών, 
προσώπων), 

- Ποιμαντική ελευθέρου χρόνου (μετακινουμένων, πε¬ 
ριηγητών). 

ε. Τμήμα Δημοσίων Σχέσεων. 

Δραστηριότητες: 

- Ερανικές δραστηριότητες 

- Χορηγίες 

- Συνεργασία μέ Μ.Μ.Ε. 

- Περιοδικές εκδόσεις 

στ. Τμήμα Προνοιακού Έργου, Κοινωνικής Φροντίδας 
καί Συμπαραστάσεως. 

Δραστηριότητες: 

Τό τμήμα αυτό συνεργάζεται στενά μέ τό Ενοριακό Φι¬ 
λόπτωχο Ταμείο. 

- Φροντίδα ηλικιωμένων, ασθενών, ΑΜΕΑτης ενορίας, 
-Συνεργασία μέ ιδρύματα κλειστής περίθαλψης καί σω¬ 
φρονιστικά καταστήματα, 

- Αιμοδοσία, 

-Συμπαράσταση σέ ειδικές ομάδες (πρόσφυγες, παλιν- 
νοστούντες, φυλακισμένοι καί αποφυλακισμένοι κ.α), 

- Εξεύρεση, εκπαίδευση, διοχέτευση εθελοντών σέ 
Ομάδες Εργασίας, 

- Πολιτισμικές καί οικολογικές δραστηριότητες, 
ζ. Τμήμα Γάμου καί Οικογένειας. 

Δραστηριότητες: 

- Συμβουλευτική μελλονύμφων καί συζύγων, 

- Σχολή Επιμόρφωσης Γονέων, 

- Θεραπευτική εργασία μέ οικογένειες, 

- Περίθαλψη ορφανών, αγάμων μητέρων καί εγκαταλε- 
λειμένων παιδιών, 

- Παρέμβαση σέ περιπτώσεις κρίσης στούς κόλπους 
της οικογένειας κ.λπ. 

Αρθρο 12 
Συνεργασίες 

1. Κληρικολαϊκή Συνέλευση Ενορίας 

Σέ κάθε Ενορία συγκαλείται ετησίως Κληρικολαϊκή Συ¬ 
νέλευση, της οποίας προεδρεύει ο Προϊστάμενος αυτής 
ιερεύς. Η Κληρικολαϊκή Συνέλευση έχει σκοπό την ανταλ¬ 
λαγή θέσεων καί απόψεων καί τήν ενημέρωση τών ενο¬ 
ριτών γιά τό συντελούμενο ενοριακό έργο. 

2. Τό Ενοριακό Συμβούλιο Ποιμαντικού Έργου συνερ¬ 
γάζεται μέ τόν Δήμο, τίς άλλες τοπικές Αρχές, τά Σχολεία 
καί Νηπιαγωγεία, τίς τοπικές Κοινωνικές Υπηρεσίες, μέτά 
Εθελοντικά Σωματεία καί τίς Οργανώσεις πού εργάζονται 
στήν ενορία. 


ΚΕΦΑΛΑΙΟ Δ 

ΔΙΑΜΗΤΡΟΠΟΛΙΤΙΚΟ ΣΥΜΒΟΥΛΙΟ 
ΠΟΙΜΑΝΤΙΚΟΥ ΕΡΓΟΥ ΛΕΚΑΝΟΠΕΔΙΟΥ 

Άρθρο 13 

1. Δήμιουργείται Διαμητροπολιτικό Συμβούλιο Ποιμα¬ 
ντικού Έργου Λεκανοπεδίου, τό οποίον εδρεύει στά γρα¬ 
φεία της Ιεράς Αρχιεπισκοπής Αθηνών καί στό οποίο με¬ 
τέχουν ο Αρχιεπίσκοπος Αθηνών, ως Πρόεδρος, καί οι 
Μητροπολίτες τών ομόρων Ιερών Μητροπόλεων (Αττι¬ 
κής, Βύρωνος, Μεγάρων, Μεσογαίας, Ν. Ιωνίας, Νέας 
Σμύρνης, Νίκαιας, Πειραιώς καί Περιστεριού). 

2. Τό Διαμητροπολιτικό Συμβούλιο συγκαλείται μέ 
πρωτοβουλίατού Αρχιεπισκόπου Αθηνών ή μέ αίτημα δύο 
ετέρων Αρχιερέων - μελών. Σκοπός τού Συμβουλίου τού¬ 
του είναι ο σχεδιασμός, ή συνεργασία καί ο συντονισμός 
ενός ευρυτέρου Ποιμαντικού Έργου στό Λεκανοπέδιο 
της Αττικής. 

3. Ο τρόπος οργανώσεως καί λειτουργίας τού Διαμη- 
τροπολιτικού Συμβουλίου καθορίζεται μέ απόφαση της 
ΔΙΣ κατόπιν εισηγήσεως τών μελών του. 

ΚΕΦΑΛΑΙΟ Ε 

ΟΡΓΑΝΩΣΗ ΠΡΟΣΩΠΙΚΟ 
Άρθρο 14 

Η Κεντρική, ή Περιφερειακή καί ή Ενοριακή Διεύθυνση 
Ποιμαντικού Έργου διαθέτουν Γ ραφεία, Γ ραμματεία καί 
Μηχανοργάνωση, καθώς καί τόν απαραίτητο εξοπλισμό. 

Άρθρο 15 

Ι.Τό προσωπικό τού Ποιμαντικού Έργου της Ιεράς Αρ¬ 
χιεπισκοπής Αθηνών διακρίνεται σέ εθελοντικό καί αμει- 
βόμενο. 

2. Τό αναγκαίο προσωπικό προσλαμβάνεται μέ από¬ 
φαση τού Αρχιεπισκόπου Αθηνών, ή οποία εκδίδεται μετά 
γνώμην τού Διευθυντού της Κεντρικής Διεύθυνσης τού 
Ποιμαντικού Έργου. Γιά τό απαιτούμενο έμμισθο προ¬ 
σωπικό στήν Κεντρική Διεύθυνση, τίς Αρχιεπισκοπικές 
Περιφέρειες καί τίς Ενορίες, οι προσλήψεις γίνονται μέ 
εισήγηση τών αντιστοίχων οργάνων Ποιμαντικού Έργου 
πρός τόν Διευθυντή της Κεντρικής Διεύθυνσης Ποιμαντι¬ 
κού Έργου, σέ προβλεπόμενες οργανικές θέσεις. 

3. Στούς Εθελοντές Συνεργάτες, εφ’ όσον τούτο επι¬ 
βάλλεται εκ τών περιστάσεων, δύναται νά παρέχεται επί¬ 
δομα συνεργατών, γιά κάλυψη δαπανών, τό ύψος τού 
οποίου καθορίζεται μέ Απόφαση τού Αρχιεπισκόπου Αθη¬ 
νών. 

4. Η μισθοδοσία τού προσωπικού καί οι δαπάνες τού 
Ποιμαντικού Έργου της Κεντρικής Διευθύνσεως βαρύ¬ 
νουν τόν προϋπολογισμό της Ιεράς Αρχιεπισκοπής Αθη¬ 
νών. Στό επίπεδο περιφερειακής Διεύθυνσης Ποιμαντι¬ 
κού Έργου, οι σχετικές δαπάνες καλύπτονται από ανάλο¬ 
γες συνεισφορές τών Ενοριών της Περιφερείας, τό ύψος 
τών οποίων καθορίζεται εκάστοτε από τό Μητροπολιτκό 
Συμβούλιο, κατά τήν έγκριση τών οικείων Προϋπολογι¬ 
σμών. Στό Ενοριακό επίπεδο, οι ανάλογες δαπάνες βαρύ- 
νουντό Νομικό Πρόσωπο τού Ιερού Ναού, κατόπιν απο- 
φάσεως τού Εκκλησιαστικού Συμβουλίου, μέ σύμφωνη 
γνώμη τού Ε.Σ.Π.Ε. 

Άρθρο 16 

Στήν Κεντρική Διεύθυνση Ποιμαντικού Έργου συνιστώ- 
νται οι κάτωθι έμμισθες θέσεις: 

α. Ενός εκτελεστικού Γραμματέως παρά τώ Διευθυντή, 
ΠΕ Κλάδου 

β. Τριών (3) προϊσταμένων τών αντιστοίχων Τομέων, ήτοι 
τού Πνευματικού Έργου, της Χριστιανικής Μαρτυρίας καί 
τού Προνοιακού Έργου, ΠΕ κλάδου, Δ - Α βαθμού, 
γ. Ενός χειριστού Η/Υ. ΔΕ Κλάδου, Δ-Α βαθμού. 

Στήν Περιφερειακή Διεύθυνση συνιστάται μία (1) θέση 
εκτελεστικού Γ ραμματέως, ΠΕ Κλάδου, Δ - Α βαθμού. 

Σέ κάθε Ενοριακή Διεύθυνση συνιστάται μία (1) θέση 
επιστημονικού συνεργάτου, ΠΕ Κλάδου, Δ - Α βαθμού. 

Τά προσόντα προς κατάληψιν τών ανωτέρω θέσεων καί 
ή διαδικασία πρόσληψης καθορίζονται από τό Συμβούλιο 
Εκπροσώπων τών Αρχιεπισκοπικών Περιφερειών (άρθρο 
3παρ. 2α τού παρόντος), μετά γνώμη της ΣΚΕΠΕ (άρθρο 
3παρ. 3). 

Άρθρο 17 
Τελική Διάταξη 

1. Από τίς διατάξεις τού παρόντος δέν προκαλείται δα¬ 
πάνη σέ βάρος τού Κρατικού Προϋπολογισμού. 

2. Ο παρών Κανονισμός νά δημοσιευθεί στήν Εφημερί¬ 
δα της Κυβερνήσεως καί στό Δελτίο «Εκκλησία». 

Αθήνα, 11 Μαρτίου 1999 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 
Ο Αρχιγραμματεύς 
ΐ Αρχιμ. ΔΑΝΙΗΛ ΠΟΥΡΤΣΟΥΚΛΗΣ 
-♦- 

(4) 

Σύσταση Εκκλησιασπκής Υπηρεσίας στην Ιερά Αρχιεπι¬ 
σκοπή Αθηνών,με την επωνυμία: «ΚΕΝΤΡΟΝ ΣΤΗΡΙ¬ 
ΞΗΣ ΟΙΚΟΓΕΝΕΙΑΣ» { ΚΕ.Σ.Ο). 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψιν: 

α.Τις υποχρεώσεις της από τους Ιερούς Κανόνες καί 
τους Νόμους του Κράτους προςτο Χριστεπώνυμο της Εκ¬ 
κλησίας πλήρωμα. 

β.Τις διατάξεις του άρθρου 29του Ν.590/1977»Περίτου 
Καταστατικού Χάρτου της Εκκλησίας της Ελλάδος», 
(Φ.Ε.Κ. Τ.Ά146). 

γ.Την υπ. αριθμ.584/25-2-1999 πρόταση του Μακαριω- 
τάτου Αρχιεπισκόπου Αθηνών και πάσης Ελλάδος κ.Χρι- 
στοδούλου. 

δ.Την από 11-3-1999 απόφαση Αυτής, αποφασίζει: 
τη σύσταση Εκκλησιαστικής Υπηρεσίας με την επωνυ¬ 
μία: «ΚΕΝΤΡΟΝ ΣΤΗΡΙΞΗΣ ΟΙΚΟΓΕΝΕΙΑΣ ΤΗΣ ΙΕΡΑΣ 
ΑΡΧΙΕΠΙΣΚΟΠΗΣ ΑΘΗΝΩΝ» (ΚΕ.Σ.Ο.) 

Η συγκρότηση, οργάνωση και λειτουργία της παραπά¬ 
νω Υπηρεσίας διέπεται από τις διατάξεις του κατωτέρω 
Κανονισμού. 

ΚΑΝΟΝΙΣΜΟΣ 

Συστάσεως, οργανώσεως και λειτουργίας Εκκλησια¬ 
στικής Υπηρεσίας με την επωνυμία: «ΚΕΝΤΡΟΝ ΣΤΗΡΙ¬ 
ΞΗΣ ΟΙΚΟΓΕΝΕΙΑΣ»,ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗ¬ 
ΝΩΝ (ΚΕ.Σ.Ο). 

Άρθρο 1 

Σύσταση, Έδρα,Σφραγίδα 

Συνιστάται στην Ιερά Αρχιεπισκοπή Αθηνών Εκκλησια¬ 


στική Υπηρεσία με την επωνυμία «ΚΕΝΤΡΟΝ ΣΤΗΡΙΞΗΣ 
ΟΙΚΟΓΕΝΕΙΑΣ»(ΚΕ.Σ.Ο). Έδρα του ορίζεται η έδρα της 
Ιεράς Αρχιεπισκοπής. 

Η Υπηρεσία έχει κυκλοτερή σφραγίδα στην οποία ανα¬ 
γράφεται « ΙΕΡΑ ΑΡΧΙΕΠΙΣΚΟΠΗ ΑΘΗΝΩΝ - ΚΕΝΤΡΟΝ 
ΣΤΗΡΙΞΗΣ ΟΙΚΟΓΕΝΕΙΑΣ « και εις το μέσον τη μορφή της 
Παναγίας ως Πλατυτέρας. 

Άρθρο 2 

Σκοποί 

Σκοποί του ΚΕ.Σ.Ο.είναι η προστασία της οικογένειας 
μέσα στο γάμο, με την ίδρυση σταθμών οικογενειακής 
συμβουλευτικής, τμημάτων συμπαράστασης οικογένει¬ 
ας, σχολών γονέων,βρεφονηπιακών σταθμών,ξενώνων 
αγάμων μητέρων και σχολών καταρτισμού γυναικείων 
στελεχών. 

Με σκοπό την στήριξη της οικογένειας η Υπηρεσία με¬ 
ριμνά υπέρ των εξ ατυχών περιστατικών ή χηρείας προ- 
ερχομένων μονογονεϊκών οικογενειών,διοργανώνει σεμι¬ 
νάρια ποιμαντικής μελλονύμφων, σεξουαλικής αγωγής, 
αγωνίζεται υπέρ του αγέννητου παιδιού και κατά των 
εκτρώσεων, με την προαγωγή του θεσμού των αναδοχών 
οικογενειών και της υιοθεσίας,για την προστασία του κα¬ 
κοποιημένου παιδιού να έχει οικογένεια, καθώς και για 
την προστασία του κακοποιημένου παιδιού και του «παι¬ 
διού του δρόμου»,αξιοποιεί δε και κάθε άλλη δυνατότητα 
που αποβλέπει στη στήριξη του θεσμού της Ελληνικής οι¬ 
κογένειας. 

Άρθρο 3 

Μέσα προς επίτευξη των σκοπών 

Μέσα για την επίτευξη αυτών των σκοπών ορίζονται ιδι¬ 
αίτερα, η ανάθεση και εκπόνηση μελετών διατομεακού 
χαρακτήρα,οι παραστάσεις σε Αρχές και η συνεργασία 
με αρμόδιους φορείς της ημεδαπής και της αλλοδαπής, 
την Ευρωπαϊκή Ένωση, τον Οργανισμό Ηνωμένων Εθνών, 
το Συμβούλιο της Ευρώπης, την ΙΙΝΕ300 και τους λοι¬ 
πούς Ευρωπαϊκούς και Διεθνείς Οργανισμούς, καθώς και 
τις οργανώσεις,ιδίως εθελοντικές, πού σκοπό έχουν την 
προστασία, της οικογένειας, η συμμετοχή σε ημεδαπά, 
και αλλοδαπά συνέδρια που έχουν ίδιους ή παρεμφερείς 
σκοπούς, η έκδοση και η κυκλοφορία περιοδικού τύπου 
και λοιπού εντύπου ενημερωτικού υλικού η ανακοίνωση 
στα Μ. Μ. Ε προγραμμάτων και στόχων για την ένταξη της 
διάστασης του φύλου σε όλες τις πολιτικές, καθώς και κά¬ 
θε άλλη σχετική πρωτοβουλία. 

Άρθρο 4 

Για την πραγματοποίηση των σκοπών του ΚΕ.Σ.Ο ιδρύο¬ 
νται τα κάτωθι Τμήματα: 

α) Τμήμα Υποδοχής και ενημέρωσης. 

β) Τμήμα Οικογένειας (Ποιμαντική μελλονύμφων,σχο¬ 
λές γονέων κ.λπ.) . 

γ) Τμήμα συμπαράστασης γυναικών. Το τμήμα τούτο 
αποβλέπει στη στήριξη της γυναίκας ως συζύγου, μητέ¬ 
ρας, εργαζομένης, ανέργου, αγάμου, κακοποιημένης κ.λπ. 

δ) Τμήμα συμπαραστάσεως παιδιού. Το τμήμα αυτό 
αποσκοπεί εις την προστασία των εγκαταλελειμένων, κα¬ 
κοποιημένων και κοινωνικά απροσαρμόστων παιδιών. 

ε) Τμήμα Ξενώνων και Βρεφονηπιακών σταθμών. 

στ) Τμήμα καταρτισμού Στελεχών και Συνεργατών. Το 
τμήμα τούτο καταρτίζει προγράμματα και πραγματοποιεί 
σεμινάρια επιμόρφωσης των συνεργατών του ΚΕ.Σ.Ο. 

2.Με απόφαση του Αρχιεπισκόπου Αθηνών, έπειτα από 
εισήγηση του Δ.Σ., δύναται να ιδρύονται και νέα Τμήματα 
δραστηριοτήτων, εφ όσον τούτο επιβάλουν οι υπάρχου- 
σες κοινωνικές ανάγκες. 

Άρθρο 5 

Διοίκηση του Ιδρύματος 

α) Το ΚΕ.ΣΌ αποτελεί Υπηρεσία της Ιεράς Αρχιεπισκο¬ 
πής Αθηνών και διοικείται από πενταμελές Διοικητικό 
Συμβούλιο, απαρτιζόμενο από τον Μακαριώτατο Αρχιεπί¬ 
σκοπο Αθηνών,ως Πρόεδρο, δύο κληρικούς και δύο ευυ¬ 
πόληπτα και δραστήρια μέλη,που διορίζονται με τους 
αναπληρωτές τους από τον Μακαριώτατο Αρχιεπίσκοπο 
Αθηνών.Τον Αρχιεπίσκοπο απάντα ή κωλυόμενον ανα¬ 
πληρώνει ο απ’ αυτόν οριζόμενος αντικαταστάτης. 

β) Ο Μακαριώτατος Αρχιεπίσκοπος Αθηνών δύναται να 
αντικαταστήσει μέλος ή μέλη του Συμβουλίου, αν τούτο 
κρίνεται επωφελές και συντελεί στην αποδοτική λειτουρ¬ 
γία της Υπηρεσίας. 

γ) Η θητεία των μελών του Διοικητικού Συμβουλίου ορί¬ 
ζεται τριετής. Τα μέλη δύνανται να επαναδιορισθούν,η δε 
προσφορά των υπηρεσιών τους είναι τιμητική και άμι¬ 
σθος. 

Άρθρο 6 

Αρμοδιότητες του Διοικητικού Συμβουλίου 

α) Το Διοκητικό Συμβούλιο του ΚΕ.ΣΌ αποφασίζει για 
κάθε θέμα πού αφορά στην οργάνωση και λειτουργία του 
και συντάσσει τον εσωτερικό Κανονισμό λειτουργίας 
σύμφωνα με τις διατάξεις του άρθρου 13 του παρόντος. 
Αποφασίζει για την πρόσκτηση και διαχείριση της περιου¬ 
σίας του καθώς και των εισοδημάτων που διατίθενται για 
την εκπλήρωση των σκοπών του. Συντάσει και ψηφίζει 
ίδιον ετήσιο προϋπολογισμό και απολογισμό τους οποί¬ 
ους υποβάλλει για έγκριση στο Μητροπολιτικό Συμβού¬ 
λιο. Διορίζει το απαραίτητο για την λειτουργία του Προ¬ 
σωπικό, ορίζει την αντιμισθία του κατά τις κείμενες διατά¬ 
ξεις και παύει τούτο, τηρουμένης της νόμιμης 
διαδικασίας. 

Δεν έχει νομική προσωπικότητα και άρα δεν μπορεί να 
εκπροσωπείται. 

β) Αποφασίζει για τις επενδύσεις και τις πλέον ασφαλείς 
τοποθετήσεις των κεφαλαίων της Υπηρεσίας, για την εκ¬ 
ποίηση ή υποθήκευση περιουσιακώντης στοιχείων και εκ- 
μίσθωση ακινήτων. Δέχεται δωρεές,κληρονομιέςκ.λπ. 
Εγείρει αγωγές,συμβιβάζεται και παραιτείται σε κάθε 
ανοιγείσα δίκη ή εξώδικη διαδικασία. 

γ) Αποφασίζει για τις προμήθειες για λογαριασμό του 
ΚΕ.ΣΌ και για την αύξηση των πόρων του. 

Άρθρο 7 

Συνεδριάσεις του Διοικητικού Συμβουλίου 

Το Διοικητικό Συμβούλιο συνέρχεται με πρόσκληση του 
Προέδρου ή του αναπληρωτού του, ή με την έγγραφη αί¬ 
τηση τριών τουλάχιστον μελών,οι οποίοι αναφέρουν και 
τα θέματα για τα οποία ζητούν τη σύγκλησή του. 

Το Διοικητικό Συμβούλιο λογίζεται σε απαρτία όταν πα- 
ρίστανται, τουλάχιστον, τρία εκ των μελών του,οι δε απο¬ 
φάσεις του λαμβάνονται κατά πλεοψηφία. 

Σε περίπτωση ισοψηφίας υπερισχύει η ψήφος του Προ¬ 
έδρου. 


Άρθρο 8 

Προσωπικόν του ΚΕ.ΣΌ 

Οι θέσεις του προσωπικού καθορίζονται ως ακολού¬ 
θως: 

Μια θέσις Διευθυντού, ΠΕ Κλάδου, ΔΑ βαθμού. 

Τρεις θέσεις γραφέων, ΔΕ Κλάδου, ΔΑ βαθμού. 

Με τον εσωτερικό Κανονισμό λειτουργίας που ψηφίζε¬ 
ται από τη Δ.Ι.Σ. εξειδικεύονται τα καθήκοντα του προσω¬ 
πικού και μπορούν να συστήνονται και άλλες θέσεις για 
την κάλυψη των αναγκών του ΚΕ.ΣΌ, το οποίον όμως κα¬ 
τά κανόνα θα λειτουργεί με πρόσωπα απασχολούμενα 
εθελοντικά και άμισθα. Η πλήρωση των θέσεων είναι δυ¬ 
νητική. 

Άρθρο 9 

Πόροι του ΚΕ.ΣΌ 
Πόροι του ΚΕ.ΣΌ είναι: 

α) Οι εκάστοτε υπέρ αυτού επιχορηγήσεις εκ μέρους 
του Γ ενικού ή των Ενοριακών Φιλοπτώχων Τ αμείων της Ιε¬ 
ράς Αρχιεπισκοπής Αθηνών, του Ελληνικού Δημοσίου ή 
Νομικών Προσώπων Δημοσίου ή Ιδιωτικού Δικαίου. 

β) Οι επιδοτήσεις πού διατίθενται μετά από Απόφαση 
της Ιεράς Συνόδου σχετικά με το έργο του ΚΕ.ΣΌ σε όλη 
την Ελλάδα. 

γ) Οι εισφορές των Δήμων Περιφερείας της Αρχιεπι¬ 
σκοπής Αθηνών ή άλλες επιδοτήσεις από Οργανισμούς 
Τοπικής Αυτοδιοίκησης. 

δ) Οι πρόσοδοι από εράνους, οι οποίοι διενεργούνται 
από το Διοικητικό Συμβούλιο σύμφωνα με τις κείμενες 
διατάξεις, μετά από έγκριση της Ιεράς Αρχιεπισκοπής 
Αθηνών. 

ε) Οι δωρεές πάσης φύσεως σε χρήμα,κινητά και ακίνη¬ 
τα. 

στ) Τυχόν καταβαλλόμενα ποσά από τους χρήστες των 
υπηρεσιών του ΚΕ.ΣΌ. 

ζ) Επιδοτήσεις πάσης φύσεως από Διεθνείς Οργανι¬ 
σμούς, όπως αυτοί αναφέρονται στο άρθρο 3 του παρό¬ 
ντος. 

η) Κάθε άλλο νόμιμο έσοδο, μή προβλεπόμενο κατά τα 
ανωτέρω, που εξυπηρετεί τους σκοπούς του ΚΕ.ΣΌ. 

Άρθρο 10 

Δωρητές , Ευεργέτες, Μεγάλοι Ευεργέτες 

Το Διοικητικό Συμβούλιο δύναται να ανακηρύσσει Δω¬ 
ρητές, Ευεργέτες του ΚΕ.ΣΌ, είτε εν ζωή, είτε μετά θά¬ 
νατον. 

Δωρητές ανακηρύσσονται οι προσφέροντες στο 
ΚΕ.ΣΌ ποσόν 50.000 έως 100.000 δρχ. Ευεργέτες από 
100.000 έως 500.000 δρχ. Μεγάλοι Ευεργέτες από 
500.000 δρχ. και άνω. 

Δωρητές δύνανται να ονομάζονται από το Διοικητικό 
Συμβούλιο και πρόσωπα, τα οποία προσέφεραν σε αυτό 
άλλες εξαιρετικές Υπηρεσίες. Τα ονόματα των Δωρη¬ 
τών, Ευεργετών και Μεγάλων Ευεργετών δύναται να ανα¬ 
γράφονται σε μαρμάρινη πλάκα, αναρτώμενη σε κατάλ¬ 
ληλο χώρο στο κτίριο του ΚΕ.ΣΌ. 

Άρθρο 11 
Τηρούμενα Βιβλία 

Το ΚΕ.ΣΌ τηρεί τα επόμενα βιβλία: 
α. Βιβλίο κτηματολογίου, στο οποίο καταχωρείται η κι¬ 
νητή και ακίνητη περιουσία του. 

β. Βιβλίο Πρωτοκόλλου. 

γ. Βιβλίο Αποφάσεων του διοικητικού Συμβουλίου 
(Πρακτικών). 

δ. Βιβλίο Αποθήκης. 

ε. Βιβλίο Ταμείου (Εσόδων-Εξόδων). 

στ. Στέλεχος τριπλοτύπων αποδείξεων εισπράξεων και 

ζ. Στέλεχος διπλοτύπων ενταλμάτων πληρωμής. 

Τα ανωτέρω πρέπει να φέρουν ιδίαν αρίθμηση το καθέ¬ 
να κατά φύλλο και να είναι θεωρημένα στο τέλος και πριν 
από τη χρήση τους από την Ιερά Αρχιεπισκοπή Αθηνών. 

Άρθρο 12 

Ελεγχος του ΚΕ.Σ.Ο 

Οικονομικός και κάθε άλλος έλεγχος διενεργείται από 
την Ιερά Αρχιεπισκοπή Αθηνών σύμφωνα με τις κείμενες 
διατάξεις. 

Άρθρο 13 

Διάλυση του ΚΕ.Σ.Ο 

Το ΚΕ.Σ.Ο δύναται να διαλυθεί μετά από ομόφωνη και 
αιτιολογημένη πρόταση του Διοικητικού Συμβουλίου με 
την παρουσία όλωντων μελώντου και απόφαση της Διαρ¬ 
κούς Ιεράς Συνόδου.Στην περίπτωση αυτή η κινητή και 
ακίνητη περιουσία του ΚΕ.Σ.Ο.παραμένει στην Ιερά Αρ¬ 
χιεπισκοπή, η οποία υποχρεούται να τη χρησιμοποιήσει 
για παρεμφερή σκοπό κατά την απόλυτη κρίση του Μα- 
καριωτάτου Αρχιεπισκόπου. 

Άρθρο 14 

Τροποποίηση του Κανονισμού 

Ο παρών Κανονισμός τροποποιείται με απόφαση του 
Διοικητικού Συμβουλίου του ΚΕ.Σ.Ο. Η πρόταση και η 
απόφασή του λαμβάνεται με πλειοψηφία τεσσάρων του¬ 
λάχιστον μελών του Συμβουλίου και υποβάλλεται στη 
Δ.Ι.Σ. για έγκριση και δημοσίευση. 

Άρθρο 15 

Εσωτερικός Κανονισμός 

Με εσωτερικό Κανονισμό ο οποίος θα εκπονηθεί από το 
Διοικητικό Συμβούλιο και θα εγκριθεί από τη Δ.Ι.Σ.,θα κα- 
θορισθούν όλα τα θέματα που δεν περιλαμβάνονται στον 
Κανονισμό αυτό όσα αφορούν τα λοιπά θέματα και κάθε 
άλλη λεπτομέρεια που αφορά τη διοίκηση του ΚΕ.Σ.Ο, 
τον τρόπο τήρησης των σχετικών βιβλίων, τις προϋποθέ¬ 
σεις παροχής υπηρεσιών και αγαθών ως και κάθε άλλο θέ¬ 
μα, που ανάγεται στην εύρυθμη λειτουργία του ΚΕ.Σ.Ο. 

Άρθρο 16 

Ίδρυση Παραρτημάτων 

Με πρόταση των Εκκλησιαστικών Συμβουλίων των Ιε¬ 
ρών Ναών της Ιεράς Αρχιεπισκοπής Αθηνών και με έγκρι¬ 
ση του Διοικητικού Συμβουλίου του ΚΕ.Σ.Ο, επιτρέπεται η 
ίδρυση Παραρτημάτων σε ενορίες των Αθηνών. 

Τα της λειτουργίας των παραρτημάτων αυτών ρυθμίζο¬ 
νται ανάλογα προς τη λειτουργία του ΚΕ.Σ.Ο. 

Άρθρο 17 

Κάθε θέμα το οποίο ανακύπτει κατά την εφαρμογή του 
παρόντος και δεν προβλέπεται ρητά απ’ αυτόν, ρυθμίζε¬ 
ται με απόφαση του Διοικητικού Συμβουλίου,εκτός άν 
απαιτείται κανονιστική ρύθμιση οπότε ψηφίζεται Κανονι¬ 
σμός συμπληρωματικός του παρόντος. 


Άρθρο 18 
Ισχύς Κανονισμού 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως και το Περιοδικό «ΕΚ¬ 
ΚΛΗΣΙΑ». 

Άρθρο 19 
Κάλυψις δαπάνης 

Από τις διατάξεις του Κανονισμού αυτού προκαλείται 
δαπάνη σε βάρος του προϋπολογισμού του νομικού προ¬ 
σώπου της Ιεράς Αρχιεπισκοπής Αθηνών, το ύψος της 
οποίας δεν δύναται να προσδιοριστεί. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα 11 Μαρτίου 1999 

Ο Πρόεδρος 

IΟ Αθηνών ΧΡΙΣΤΟΔΟΥΛΟΣ 

Ο Αρχιγραμματεύς 
Τ Αρχιμ.ΔΑΝΙΗΛ ΠΟΥΡΤΣΟΥΚΛΗΣ 

-Φ- 

ΑΠΟΦΑΣΕΙ Σ 

(5) 

Πράξη Συμβουλίου Νομισματικής Πολιτικής αριθμ. 

15/23.6.1999 

(Άρθρο 12του Ν. 2548/97) 

Συμπλήρωση της Πράξης ΣΝΠ 13/16.4.99 «Υποχρεωτικές 
καταθέσεις στην Τράπεζα της Ελλάδος από πιστωτικά 
ιδρύματα των οποίων η πιστωτική επέκταση υπερβαί¬ 
νει προβλεπόμενα όρια. 

ΤΡΑΠΕΖΑ ΤΗΣ ΕΛΛΑΔΟΣ 
ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Αφού έλαβε υπόψη: 

α) τα άρθρα 2 και 7 του Ν. 2548/1997 «Ρυθμίσεις για την 
Τράπεζα της Ελλάδος», 

β) την Πράξη ΣΝΠ 13/16.4.99 «Υποχρεωτικές καταθέ¬ 
σεις στην Τράπεζα της Ελλάδος από πιστωτικά ιδρύματα 
των οποίων η πιστωτική επέκταση υπερβαίνει προβλεπό¬ 
μενα όρια», 

γ) την αντιμετώπιση των ειδικών συνθηκών των νεοί- 
δρυόμενων πιστωτικών ιδρυμάτων, αποφάσισε: 

Να συμπληρώσει τις διατάξεις της Πράξης ΣΝΠ 
13/16.4.99 και να καθορίσει τα εξής: 

1. Στα πιστωτικά ιδρύματα που άρχισαν να λειτουργούν 
από 1.1.1998 και εφεξής παρέχεται η ευχέρεια εφαρμο¬ 
γής και δεύτερου εναλλακτικού ορίου για τον υπολογισμό 
της μεταβολής των υπολοίπων των δανείων τους έναντι 
των υπολοίπων κατά την 31 Μαρτίου 1999, υπολογιζομέ- 
νου ως εξής: 

α) Για το άθροισμα των υπολοίπων των πάσης φύσεως 
δανείων καταναλωτικής πίστης και δανείων προς το εσω¬ 
τερικό και εισαγωγικό εμπόριο (παράγρ. 1) ποσό που 
αντιστοιχεί: 

Την 30η Ιουνίου 1999: σε 16% του καταβεβλημένου κε¬ 
φαλαίου τους. 

Την 30η Σεπτεμβρίου 1999: σε 26% του καταβεβλημέ¬ 
νου κεφαλαίου τους. 

Την31η Δεκεμβρίου 1999: σε42%του καταβεβλημένου 
κεφαλαίου τους. 

β) Για το άθροισμα των υπολοίπων των λοιπών κατηγο¬ 
ριών δανείων προς τον ιδιωτικό τομέα και τις δημόσιες 
επιχειρήσεις και οργανισμούς (παράγρ. 1) ποσό που ανπ- 
στοιχεί: 

Την 30η Ιουνίου 1999: σε 21% του καταβεβλημένου κε¬ 
φαλαίου τους. 

Την 30η Σεπτεμβρίου 1999: σε 32% του καταβεβλημέ¬ 
νου κεφαλαίου τους. 

Την 31 η Δεκεμβρίου 1999: σε 58% του καταβεβλημένου 
κεφαλαίου τους. 

2. Διευκρινίζεται ότι για την εφαρμογή αυτής της Πρά¬ 
ξης λαμβάνεται υπόψη το καταβεβλημένο μετοχικό, συ¬ 
νεταιριστικό ή κεφάλαιο προικοδότησης κατά την 
30.6.1999, 30.9.1999 και 31.12.1999 ανπστοίχως. 


Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 
ΛΟΥΚΑΣ ΠΑΠΑΔΗΜΟΣ 
Τα Μέλη 

Π. ΘΩΜΟΠΟΥΛΟΣ, Ν. ΓΚΑΡΓΚΑΝΑΣ 
Β. ΔΡΟΥΚΟΠΟΥΛΟΣ, Α. ΜΑΝΤΖΑΒΙΝΟΣ 
Ν. ΠΑΛΑΙΟΚΡΑΣΣΑΣ 

Ακριβές αντίγραφο 
Αθήνα, 23.6.99 
Ο Υποδιευθυντής 
Π. ΚΥΡΙΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


